b'\n_START_ARTICLE_\nHelge St\xc3\xa9n\n_START_PARAGRAPH_\nHelge Henry St\xc3\xa9n (5. marraskuuta 1923 Turku \xe2\x80\x93 3. elokuuta 1965 Paimio)  oli turkulainen kuvataiteilija. _NEWLINE_St\xc3\xa9n opiskeli Suomen Taideyhdistyksen piirustuskoulussa vuonna 1943 ja Turun Taideyhdistyksen piirustuskoulua 1944. Ulkomailla h\xc3\xa4n opiskeli K\xc3\xb6\xc3\xb6penhaminassa Tanskassa Det kungliga Akademiet for de Sk\xc3\xb8nne Kunster -akatemiassa 1949\xe2\x80\x931950 ja 1954 sek\xc3\xa4 Acad\xc3\xa9mie Andr\xc3\xa9 Lhotessa Pariisissa 1951\xe2\x80\x931952. St\xc3\xa9nin t\xc3\xb6it\xc3\xa4 oli ensi kertaa esill\xc3\xa4 Turussa 1946.  _NEWLINE_H\xc3\xa4nen tunnetuimpia t\xc3\xb6it\xc3\xa4\xc3\xa4n ovat Laivaston sankarivainajien muistomerkki Turun saaristossa ja Seilin kirkon alttaritaulu 1948\xe2\x80\x931949. Lis\xc3\xa4ksi h\xc3\xa4n on maalannut muitakin alttaritauluja muun muassa Tanskassa sijaitsevan Bl\xc3\xb8vstrodin kirkon alttaritaulun 1949. Stenin tiedet\xc3\xa4\xc3\xa4n harrastaneen pitki\xc3\xa4 purjehdusretki\xc3\xa4 saaristoon, joilla h\xc3\xa4n maalasi useita saaristoon liittyvi\xc3\xa4 teoksia. H\xc3\xa4n vietti aikaa Paraisilla ja Luonnonmaalla, kun h\xc3\xa4n kaipasi ty\xc3\xb6skentelyrauhaa. _NEWLINE_Sten sai Turun Taiteilijaseuran apurahan 1948 ja Turun Taideyhdistyksen apurahan 1950. H\xc3\xa4n oli yksi turkulaisen Pro Arte 57 -taiteilijaryhm\xc3\xa4n perustajaj\xc3\xa4senist\xc3\xa4. _NEWLINE_Sten eli el\xc3\xa4m\xc3\xa4ns\xc3\xa4 viimeiset vuodet Karunan Knutniemess\xc3\xa4 ja kuoli Paimion parantolassa 1965.'